มาทำธุระแถววัดแขก เดินหาร้านก๋วยเตี๋ยวกิน มาเจอร้านนี้ ท่าทางน่าอร่อยเลยแวะชิมดู
ร้านนี้เป็นร้านหนึ่งคูหา มีที่นั่งไม่มาก แต่ค่อนข้างสะอาด พนง.ร้านคอยทำความสะอาดโต๊ะบ่อยๆ ทำให้ไม่ดูเลอะเทอะ (เวลาเช็ดโต๊ะแอบแรงนิดนึง ต้องระวังน้ำกระเด็นใส่โต๊ะข้างๆ ให้มากกว่านี้นะคะ)

เวลาสั่งอาหารให้เขียนที่กระดาษที่อยู่ตามแต่ละโต๊ะแล้วให้ระบุด้วยว่าจะเอาแบบราคา 40 หรือ 50 บาท ก็ดีเหมือนกันนะคะ รู้ราคาคร่าวๆ กันไปเลย คนทำก็ไม่ทำผิดด้วย

เมนูวันนี้
- เส้นเล็กน้ำต้มยำ ... อร่อยดีค่ะ น้ำซุปอร่อย ออกเปรี้ยวๆเผ็ดๆ ปรุงมาได้ดีทีเดียว
- เส้นใหญ่น้ำเย็นตาโฟ ... เราชอบชามนี้ น้ำเย็นตาโฟอร่อย ไม่เค็มมากเหมือนร้านอื่นๆ ปริมาณเครื่องที่ใส่มาก็พอดีๆ
- เส้นเล็กแห้งต้มยำ .. ชามนี้ดูเครื่องเยอะมาก เป็นเพราะมันเป็นแห้งด้วย เลยดูเต็มที่ไม่โหลงเหลง อร่อยดีค่ะ ชอบๆ ขลุกขลิก เบาๆ ไม่เผ็ดมาก ใครชอบเผ็ดอาจต้องเติม
- หนังปลากรอบ ... ยกให้ชนะเลิศ กรอบ อร่อย ไม่เค็ม และที่สำคัญแค่ 20 บาท ไม่แพงเลย
- น้ำเก๊กฮวย ... หวานน้อย แป๊ปเดียวหมดแก้ว

สรุปว่า เย็นตาโฟอร่อยค่ะ เครื่องกับเส้นมาแบบพอดีๆ แต่ที่อร่อยสุด เห็นจะเป็นหนังปลากรอบ ชอบมากมาย